Մարիսսա Մեյեր

Մարիսսա Մեյեր (, ), ամերիկացի վիպասանուհի։ Նրա «Լուսնային Տարեգրության» գրքերի շարքի առաջին հատորը՝ «ԿիբերՄոխրոտ», որը նրա դեբյուտային վեպն էր, հրատարակվել է 2012 թվականի հունվարի 3–ին։

Կյանք և կարիերա 
Մարիսսա Մեյերը ծնվել է Տակոմա (Վաշինգտոն) քաղաքում՝ ԱՄՆ։ Ավարտել է Խաղաղօվկիանոսյան լյութերական համալսարանը, որտեղ աստիճան է ստացել ստեղծագործական գրության ոլորտում։ «ԿիբերՄոխրոտ» վեպը գրելուց առաջ Մեյերը հինգ տարի աշխատել է գրքի խմբագիր և գրել է «Սեյլոր Մուն»–ի համար ֆանֆիկ՝ Ալիսյա Բլեյդ կեղծանվան տակ։  The News-Tribune -ին տված հարցազրույցում նա ասել է, որ ֆանֆիկ գրելը օգնել է նրան յուրացնել ստեղծագործական գրությունը, տվել է ակնթարթային արձագանքելու ընդունակություն և սովորեցրել է քննադատությանը։

Մարիսսա Մեյերը ամուսնացած է Ջեսսի Թեյլորի հետ։ 2015 թվականին նա ամուսնու հետ որդեգրել է երկու երկվորյակ աղջիկների՝ Սլոունին և Դիլեյնիին։

Մարիսսա Մեյերը հայտնում է, որ սկզբից «ԿիբերՄոխրոտը» գրելիս նրան ոգեշնչել է 2008 թվականի Վեպի գրության միջազգային ամսվա մասնակցությունը, որտեղ նա գրել է «Կոշկակար կատուն»՝ ֆուտուրիստական տարբերակով։ Քառահատորյակ «Լուսնային Տարեգրությունը» վեպի ամեն հատորը հիմնվում է «Մոխրոտ», «Կարմիր Գլախարկ», «Ռապունցել» և «Սպիտակաձյունիկ» հեքիաթների վրա։ Առաջին հատոր՝ «ԿիբերՄոխրոտը»,  եղել է New York Times  բեստսելերը։

2013 թվականին Մեյերը պայմանագիր  է կնքել Feiwel & Friends հրատարակչության հետ երկու գրքի համար «young adult» ժանրով՝ «Ալիսան հրաշքների աշխարհում» և  «Որդերի թագուհիներ»։ Առաջին գիրքը՝ «Անսիրտը», հրատարակվել է 2016 թվականի աշնանը։ Այն անկախ վեպ է։ Այս գրքից հետո Publishers Weekly –ն ազդարարել է դրանից հետո հերոսների մասին գրքերի շարքի լույս տեսնելը։ Արդյունքում «Ռենեգատներ» գիրքը հրատարակվել է 2017 թվականի աշնանը։

Մատենագիտություն

Լուսնային Տարեգրություն 

 ԿիբերՄոխրոտ (2012)
 Կարմիր Գլխարկ (2013)
 Ռապունցել (2014)
 Սպիտակաձյունիկ (2015)

Սփին–օֆ 

 Ամենագեղեցիկը (2015)
 Աստղերի վերևում (2016, փոքր պատմվածքների ժողովածու)
 Մետաղալարեր և ներվեր (գրաֆիկական վեպ) (2017)

Ծանոթագրություններ 

Ամերիկացի կին գրողներ
21-րդ դարի կին գրողներ
21-րդ դարի ամերիկացի վիպասաններ
Ամերիկացի ֆանտաստ գրողներ
21-րդ դարի ամերիկացի կին գրողներ
Ամերիկացի մանկագիրներ